
Татарстан Республикасы Рәисе Рөстәм Миңнехановның татар халык бәйрәме – Сабан туен уздыру уңаеннан мөрәҗәгате.

«Хөрмәтле татарстанлылар! Кадерле дуслар! Сезне чын йөрәктән татар халык бәйрәме – Сабан туе уңаеннан тәбрик итәм.

Сабан туен уздыруның күпгасырлык традициясе татар халкының хезмәт сөючәнлеген, киң күңеллелеген, юмартлыгынһәм кунакчыллыгын күрсәтә. Әлеге бәйрәм – игенчеләребезгә, республикабызны азык-төлек белән тәэмин иткән хөрмәтлеавыл хезмәтчәннәренә тирән ихтирам билгесе дә.

Сабан туенда иҗади һәм ихлас мохит хакимлек итә. Аның киң мәйданы ел саен яше-карты, олысы-кечесе, төрле милләт һәм дин вәкилләре өчен бергәләп аралашу, бердәмлекне тоеп илһамлану үзәгенә әверелә.

Моннан тыш, Сабан туе – якын туганнарның, дус-кардәшләрнеңочрашу урыны буларак, җылы һәм күркәм гаилә бәйрәме дә. Гаилә елында бу аеруча мөһим яңгыраш алып, безнең традицион рухи кыйммәтләребезне ныгытуга ярдәм итәр дип ышанам.

Быелгы бәйрәм барлык татарстанлыларның тормышында көтеп алынган матур вакыйгага әйләнер, һәркемгә туган мәдәниятебез, гореф-гадәтләребез һәм йолаларыбыз белән танышу мөмкинлеге, үзара аралашудан туган шатлык хисләребүләк итәр.

Сабан туе онытылмас тәэсирләр калдырсын, хезмәттә һәм иҗатта яңа казанышларга рухландырсын!

Ихластан һәммәгезгә дә исәнлек-саулык, бәхет, тынычлык һәм иминлек телим!».
Рөстәм Миңнехановның татар халык бәйрәме – Сабан туен уздыру уңаеннан мөрәҗәгате